  Наталья Тетерина Туннэ, 16-тӥ коньывуонэ, Кияса ёросысь Салля гуртын «Нылкышно шуд» огазеяськон «Писпу юн выжыеныз, кышномурт — семьяеныз» ужрад ортчытоз. Со улсын радъясьёс гуртысь 25 ар ӵош улӥсь кузпалъёсты пусъёзы, вераз иворъёсъя «Удмуртия» агентстволы «Нылкышно шуд» огазеяськонлэн но «Удмурт нылкышно кенешлэн» Кияса ёросысь ёзэтэзлэн кивалтӥсез Марина Морякова. Со верамъя, «Удмурт нылкышно кенеш» семьяослы нылпи вордон но визьнодан вакытэ юрттэт сётыны тырше. Гурт калык весь ужаса гинэ улыны кулэ ӧвӧл, шутэтскон дыр но шедьтыны кулэ, малпа Марина Морякова. Нош адямиез данъяськод ке, со бурдъяське но эшшо но умойгес ужаны тырше. Тани туэ 25 арзэс пусъё куинь семьяос, ӵош улэмзэс. Соосыз данъяны турттӥськом гурт калык азьын. Кузьым сётомы, соос сярысь ӟеч кылъёс вераломы. <…> ӟеч кыл — со адямиез шунтэ Марина МоряковаСалля гуртысь «Нылкышно шуд» 20 ар ӵоже таӵе ужрадъёс ортчытъя ни: семьяосты зарни но азвесь сюанэнызы ӟечкыла. Котькуд аре отчы кузпалъёслэн будэм нылпиоссы но пырисько. Анай-атайлы со тужгес но бадӟым дан но кузьым, лыдъя огазеяськонлэн кивалтӥсез. Туннэ гурт калыкез концертэн шулдыртозы. Отчы дышетӥсьёс, нылпи садысь пиналъёс, школьникъёс, Юрмалай гуртысь «Раздолье» калык ансамбль но Ижкарысь кырӟась Ирина Перевозчикова пыриськозы. Со сяна, удмурт йӧскалык сиёнэн но киужъёсын адӟытонъёс радъямын луозы. Нош «Нылкышно шудлэн» ёзчиосызлэн пӧрамъёсынызы утялтон ӟечкылан ужрадэз йылпумъялоз. Ватсалом, туэ оштолэзе Салля гуртын котырес лыдпус пусйись семьяосты данъян ёрос ужрад ортчиз. Соку Кияса ёросысь 4 кузпалъёсты ӟечкылазы. Тегъёс: Удмуртия семья Удмуртнылкышнокенеш Кияса лыдпусъёс  